Mannen i 50-årene ble dømt i Salten tingrett i slutten av januar. Hålogaland lagmannsretts dom fastholder tingrettenes vurdering av saken.

Det var Margrethe Petersen (21) som reagerte på kommentaren som den dømte mannen i 50-årene fra Nordland la ut på Facebook 2. august i fjor:

Margrethe Petersen gjorde faren, Hans Petersen, oppmerksom på kommentaren. Han anmeldte saken.

– Det er bra at man endelig har satt en klar linje på hva som er greit og ikke. Folk har nå lagt merke til saken og jeg håper at folk tenker seg mer om før de skriver i kommentarfelt, sier Petersen til NRK etter domsavsigelsen.

INNLEGGET: Dette sto i kommentarfeltet til Avisa Nordland. Den dømte 50-åringens innlegg ble fjernet. Foto: Skjermbilde / Facebook-innlegg datert 2. august

«Samejævlan»

Den dømte kommenterte under en artikkel på Avisa Nordlands facebookside, men kommentaren ble fjernet dagen etter.

Mannen betegner blant annet samer som «samejævlan», at de er uærlige og røyker hasj.

– Jeg synes det er tullete. I Nord-Norge er det litt mer grov språkbruk, men det er fortsatt diskriminering og trakassering. Det er fortsatt ikke greit å spre hatefulle ytringer, sier Petersen.

Dersom saken ankes til Høyesterett, og landets øverste domstol bestemmer at saken skal tas til behandling, trenger ingen av partene å være fysisk tilstede, bare deres advokater.

– Det er ikke det morsomste i verden å stille opp i en rettssak og høre på diskriminering og hat som blir lest opp, sier Petersen.

Skal ikke være vanlig å harselere med samer

Forsvarsadvokaten Tor Haug argumenterte under lagmannsretten 15. mai om at den tiltalte ikke hadde som mål å krenke samene, og at han ikke har subjektiv skyld i saken.

Subjektiv skyld Ekspandér faktaboks Subjektiv skyld kan for eksempel bety at handlingen ble gjort med viten og vilje – eller at personen ikke forsto, men burde ha forstått at han begikk en straffbar handling.

FORSVARSADVOKAT: Tor Haug mener det er vanlig at samer får høre det. Foto: Johan Ánte Utsi / NRK

Advokat Haugs argumentasjon om at det er vanlig å harselere med samer i humoristiske sammenhenger, uten rettslig konsekvens har skapt debatt (ekstern lenke). Dette sa han i lagmannsretten – og står fortsatt ved det etter domsavsigelsen.

– Jeg står ved det jeg sa. Det er ikke uvanlig blant folk i Nord-Norge å snakke på en måte som kan føles krenkende for den enkelte, kanskje, sier Haug.

Les også: Vil ha slutt på daglig harselas av samer

Vurderer anke til Høyesterett

Nå vurderer forsvarsadvokaten og klienten å anke saken til Høyesterett. Dette siden lagmannsretten var uenige når det gjelder det subjektive skyld i saken.

– Flertallet mente at han har ikke gjort dette med vilje, men at han har handlet grovt uaktsomt. Så får jeg se hvordan det forholder seg til ved en eventuell vurdering av en anke, sier Haug.

I følge lagmannsrettens dom mener en av meddommer at tiltalte holdt det som sikkert eller overveiende sannsynlig at han framsatte diskriminerende eller hatefulle ytringer overfor samene på grunn av deres etniske opprinnelse.

Mens flertallet av dommerne finner det bevist at tiltalte har handlet grovt uaktsomt.

Lagmannsrettens dom legger til grunn at det ikke er vanlig å harselere med samer. Det gjelder også i Nord-Norge og det kan få rettslig etterspill.